Finale Evropskog prvenstva u nogometu 1988.
Finale Evropskog prvenstva u nogometu 1988. je bila nogometna utakmica koja je odigrana 25. juna 1988. godine na Olimpijskom stadionu u Münchenu. Holandija je u finalnoj utakmici bila uspješnija od Sovjetskog saveza rezultatom 2-0 te prvi put u svojoj historiji osvojila šampionsku titulu. Golove u finalu su postigli Ruud Gullit u 32. i Marco van Basten u 54. minuti utakmice. Utakmica je odigrana pred 72.308 gledalaca. Glavni sudija utakmice je bio Michel Vautrot.